ബംഗാള് ഉള്ക്കടലിലെ ന്യൂനമര്ദ്ദം കേരളത്തില് മഴ ശക്തം നാല് ജില്ലകളില് യെല്ലോ അലര്ട്ട് തിരുവനന്തപുരം: വടക്ക് കിഴക്കന് ബംഗാള് ഉള്കടലിലെ ന്യൂനമര്ദ്ദം കാരണം സംസ്ഥാനത്ത് ശക്തമായ മഴ. ബുധനാഴ്ച വരെ സംസ്ഥാനത്ത് കാര്യമായ മഴയ്ക്ക് സാധ്യതയുമുണ്ട്. നാല് ജില്ലകളില് യെല്ലോ അലര്ട്ട് പ്രഖ്യാപിച്ചിരിക്കുകയാണ്. കോട്ടയം, എറണാകുളം, കണ്ണൂര്, കാസര്കോട് ജില്ലകളിലാണ് ഇന്ന് യെല്ലോ അലര്ട്ട്. വടക്കന് കേരളത്തില് കൂടുതല് മഴ കിട്ടുമെന്ന കാലാവസ്ഥ നിരീക്ഷണ കേന്ദ്രത്തിന്റെ അറിയിപ്പിനെ സാധൂകരിക്കുന്ന രീതിയില് മലപ്പുറം,കണ്ണൂര് തുടങ്ങിയ ജില്ലകളില് ശക്തമായ മഴയാണ് ലഭിക്കുന്നത്. അതേസമയം, ഡല്ഹിയില് രണ്ട് ദിവസം കൂടി നേരിയ മഴ തുടരുമെന്നും കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്കിയിട്ടുണ്ട്. നാല് പതിറ്റാണ്ട് കാലത്തെ ഏറ്റവും ശക്തമായ മഴയാണ് ഡല്ഹിയില് ലഭിച്ചത്. വെള്ളിയാഴ്ച രാത്രി മുതല് പെയ്ത മഴയില് തലസ്ഥാന നഗരത്തില് പലയിടങ്ങളിലും രൂക്ഷമായ വെള്ളക്കെട്ട് ഉണ്ടായി.